2004 шарахь Российн президента Путин Владимира тӀедилларца, финансаш елла Кадыров Ахьмадан цӀарах Центран стадион ян. Проектан-сметан документаци йира 2005 шарахь. Стадион ян йолийра 2006 шарахь, йира пхеа шарахь гергга, и болх дӀабаьхьира Федералан Ӏалашон программица. 2011 шеран бӀаьста эксплуатаци дӀаделла спорткомплексан коьрта дакъа — 30 эзар меттиган спортан арена. Спорткомплекс ю хӀокху заманан архитектурехь, ярца а, проектаца а уггаре дикачех цхьаъ Российн ерриг къилбехь. Белхаш дӀабаьхьира УЕФАн а, ФИФАн а стандарташца.